text:
Depite Uwamariya arashinjwa kwangaza umwana yasigiwe n’umugabo we
Nyirabizeyimana Claudine avuga ko ubuzima bubi arimo abuterwa no kuba yarirukanwe mu rugo rwa Depite Uwamariya Devota, nyuma y’aho se umubyara yitabiye Imana.
Claudine avuga ko yabaga mu rugo rwa Devota na se Hakuziyaremye Bernard waje kwitaba Imana, ariko uyu Devota akaba atari we nyina umubyara nubwo mu byangombwa bamwiyandikishagaho bombi nk’umwana wabo.
Depite Uwamariya Devota ahagarariye abagore bo mu Ntara y’Amajyaruguru mu Nteko Ishinga Amategeko y’u Rwanda.
Nyirabizeyimana yabyawe na Hakuziyaremye Bernard na Siniyoberwa Agnes tariki ya 1 Kamena 1994.
Nyirabizeyimana ushinja Depite Uwamariya kumutera kubaho nabi
Siniyoberwa Agnes akaba yari yarashakanye na mukuru wa Hakuziyaremye waje kwitaba Imana mbere y’uko Nyirabizeyimana avuka. Bishatse kuvuga ko uyu mugore yamubyaranye na murumuna w’umugabo we.
Uyu mwana avuga ko yabyawe na Bernard atarasezeranye na nyina, nyuma aza gushaka undi mugore ari we Uwamariya Devota waje kuba umudepite mu mwaka wa 2008.
Claudine yabanye na nyina Agnes kugeza agize imyaka irindwi, hanyuma se (Bernard) amujyana mu rugo rwe (kwa Depite) aba ari ho amurerera. Icyo gihe bari batuye mu Murenge wa Kimironko mu Karere ka Gasabo.
Akigera muri urwo rugo ngo yakiriwe neza nk’abandi bana, aho papa we n’uwo mudepite ngo bari bamaze kubyarana abana bane, nyuma baje kumurihira amashuri abanza mu gihugu cya Uganda.
Mu buhamya bwe, Claudine avuga waje kubyara umwana nyuma yo kwirukanwa mu rugo rwa depite, yagize ati “Banyakiriye neza nk’umwana mu rugo. Ndahaba, igihe cyo kwiga kigeze banjyana ku ishuri n’imfura yabo dutangirira rimwe. Njyewe nahise njya mu mwaka wa mbere hari Kimironko, we ajya muri maternelle kuri International.”
Nyuma ngo baje kubajyana kwiga muri Uganda mu ishuri ryitwa St Anthony riherereye ku muhanda ugana ku Kibuga cy’Indege cya Entebbe, aho avuga ko bahize imyaka itanu, bakanahakorera ikizamini cya Leta.
Mu mwaka wa 2007, papa w’uyu mwana (Bernard) yaje kwitaba Imana ngo azize impanuka y’imodoka yabereye i Shyorongi.
Nyirabizeyimana avuga ko se yari umucuruzi ukomeye cyane mu Karere ka Gakenke no mu Mujyi wa Kigali, aho ngo yari afite inzu nyinshi, imodoka zitandukanye zirimo n’amakamyo yavanaga ibicuruzwa mu mahanga, ndetse n’ibindi bikorwa bikomeye, ahamya ko kuri ubu we ntacyo bimumariye kandi ari umwana umukomokaho.
Iyi ni inzu Claudine avuga ko bari batuyemo, ubu ngo isigaye ikodeshwa n’ivuliro. Iherereye Kimironko ku muhanda ugana Kibagabaga.
Uyu mwana anavuga ko yaje gusoza amashuri abanza mu gihugu cya Uganda, aza gukomereza amasomo yo mu cyiciro rusange mu ishuri riherereye i Kanombe mu Mujyi wa Kigali ryitwa King David. Icyo gihe ngo yahiganaga na murumuna we bavukana kuri se n’ubwo nyuma ngo yaje kuhavanwa akajyanwa muri rindi shuri ryiza rya Riviera High School, riherereye i Kabuga mu Mujyi wa Kigali.
Claudine avuga ko nyuma y’urupfu rwa se, uburyo uyu mudepite yamwitagaho bwagabanutse bigaragara, aho atakundaga kumusura ku ishuri nk’abandi bana be kuko ngo yamubwiraga ko adakunze kubona umwanya.
Byaje kugera aho, uyu mudepite ngo akomeza kumufata nabi ndetse aza no kumwirukana mu rugo, aho ngo yifashishije bamwe mu bapolisi bakoreraga kuri Sitasiyo ya Polisi ku Kimironko bakamufunga ijoro rimwe bakamufungura nk’ejo, ndetse bakamusinyisha inyandiko yemera ko atazongera gukandagira mu rugo rw’uwo mudepite.
Ati “Kugira ngo mve aho bamfungiye barabanje bansinyisha ibipapuro bivuga ko mpavuye nsanze mama wanjye (atuye mu Gakenke), bari kumbwira ngo nintabisinya bazajyana mu kigo cy’ibirara i Gikondo, nanjye ndabisinya kugira ngo mvemo. Mvuyemo ni bwo yahise anshyira mu modoka anzana inaha (mu Gakenke)”
Yunzemo ati “Tugeze mu mwaka wa kabiri wisumbuye ni bwo yahinduriye umwana we ishuri amujyana muri Riviera, njyewe arahansiga, namubaza akambwira ngo na we nutsinda nzahakujyana. Ntazajye aza kunsura ku ishuri, icyo nkeneye nkamuhamagara akambwira ngo nzaza bikarangira ataje, nanjye nkabyihorera.
Iyo twabaga turi mu rugo, nagiraga nk’icyo musaba ntabwo yakimpaga kereka umukobwa we w’imfura akinsabiye, na ho njyewe nta kintu namusabaga ngo akimpe. Yarambwiraga ngo nta mafaranga afite. Natuma umukobwa we akaba wenda ari bwo akimuha kuko yavugaga ko ari we ugishaka , ntabwo yavugaga ko ari njyewe ukimutumye.”
Nyirabizeyimana avuga ko muri 2015 ari bwo depite ubwe yamujyanye mu modoka akamujyana iwabo mu Gakenke amutegeka ko atazongera gusubira mu rugo rwe.
Bigaragara ko mu irangamimere depite ari we nyina
Uyu mwana avuga ko akimara kugera mu rugo kwa se, ngo bamufashe nk’umwana wabo ndetse bose bamwiyandikishaho mu irangamimerere, aho ahamya ko nta ruhare na ruto yigeze abigiramo.
Ibi kandi twabihamirijwe n’ibiro by’Irangamimerere mu Murenge wa Kimironko, aho umukozi uhakora witwa Muteteri Ange yatubwiye ko imyirondoro ya Nyirabizeyimana Claudine igaragaza ko papa we umubyara ari Hakuziyaremye ndetse na Uwamariya akaba nyina, gusa nta mazina ya gikirisitu ari ho.
Ni mu gihe Nyirabizeyimana, yiyemerera ko ubu abana na nyina wamubyaye Siniyoberwa Agnes bakaba batuye mu Murenge wa Mataba mu Karere ka Gakenke.
Claudine avuga ko nta ruhare na rumwe yigeze agira mu kwandikisha abo babyeyi be kuko igihe byakorwaga ngo yari umwana, aho ngo uwo mudepite ari we wamubwiye ngo ajye kwifotoza ngo azabone irangamuntu gusa, ndetse no mu gihe irangamuntu yafatwaga yigaga muri Uganda, akaba yarayifatiwe na depite.
Uretse mu irangamimirere, uyu mwana ngo no mu mashuri yose yizemo amazina y’ababyeyi be yari ayo.
Nyirabiziyaremye anafite ikarita yo kwivuza ya MEDIPLAN ya Sosiyete y’ubwishingizi ya SORAS yivurizagaho igihe se yari akiriho, aho yemeza ko na yo ari igihamya ko ari we umubyara.
Imibereho mibi nyuma yo kwirukanwa
Nyirabizeyimana ahamya ko kwirukanwa mu rugo rwa se byatumye imibereho ye iba mibi ndetse aza no kugwa mu gishuko aterwa inda ubu akaba ahetse umwana ugiye kuzuza umwaka, aho we n’umwana yabyaye babayeho mu buzima bubi bw’inzara.
Icyo gihe ngo yari ageze mu mwaka wa gatanu w’amashuri yisumbuye.
Amaze kubyara, hari igihe ngo yifuzaga amafaranga ngo agire icyo yigurira akayabura, agahitamo kugurisha imyenda yari afite akabona kugura icyo yabaga yifuza.
Avuga ko ababazwa cyane no kuba imitungo ya se iribwa n’ abandi we ntagire icyo abona kandi na we ari umwana wemewe n’amategeko.
Nyirabizeyimana anavuga kandi ko uwo mudepite yaje no gushaka undi mugabo muri Kanama 2015, ubu ngo bakaba basigaye batuye mu Murenge wa Kinyinya.
Iki kibazo yakigejeje mu zihe nzego?
Nyirabizeyimana avuga ko muri Nzeri 2016, yagiye kugisha inama ku Karere ka Gakenke ngo wenda bagire icyo bamufasha, ageze kwa MAJ (ugira abaturage inama mu by’amategeko) ahamagara depite Uwamariya ntiyamwitaba ahitamo kumwohereza kwa Meya.
Ageze kwa meya ngo yamusobanuriye ikibazo uko giteye, ahamagara depite, depite amubwira ko ikibazo bazagikemurira mu muryango, aho ahamya ko kugeza ubu ahamagara depite ntamwitabe ngo bagikemure.
Meya wa Gakenke, Nzamwita Déogratias, yavuze ko koko yahamagaye Depite Uwamariya akamubwira ko ikibazo kizakemukira mu muryango, akaba nta kindi yagikoraho.
Mu gushaka kumenya icyo Depite Uwamariya avuga kuri iki kibazo, twamuhamagaye kenshi tunamwoherereza ubutumwa bugufi ariko atugaragariza ko ntacyo ashaka kukivugaho.
Mu gihe cy’ibyumweru hafi bibiri, twagiye tumuhamagara rimwe akatwitaba ubundi ntiyitabe, yaba anitabye akavuga ko afite akazi kenshi nta mwanya afite wo kutuvugisha, gusa ko afasha uyu mwana ariko ko nta kindi yifuza kuvuga kuri iki kibazo, yabazwa icyo amufasha agahita akupa telefoni.
Kuri uyu wa mbere, ku nshuro ibanziriza iya nyuma mu zigera ku 10 twamuhamagaye, dukoresheje telefoni zitandukanye, yabanje kuvuga ati “Nta mwanya ndabona nuboneka nzaguhamagara.”
Umunyamakuru: Kuri telefoni se ntimwatubwira?
Depite Uwamariya: Oya kuri telefoni ntacyo nababwira, sinzi n’icyo munanshakira.
Umunyamakuru: Ariko twari twababwiye inkuru turi gukurikirana
Depite Uwamariya: Ariko nababwiye ko njyewe nta kibazo mfitanye na we, we niba hari ikibazo afite ubwo azakibabwire njyewe nta kibazo mfitanye na we.
Umunyamakuru: Muramufasha nk’uko bikwiye?
Depite Uwamariya: Sawa mwirirwe nari ndi mu kazi, ubwo nari ngize ngo ni undi muntu (kuko twari dukoresheje indi nimero) ariko nzabahamagara, nzabihera rendez vous.
Umunyamakuru: Ntabwo mwayiduha vuba aha
(Ahita akupa)
Kuri iki kibazo, Umunyamategeko Uwayo Jephtah avuga ko amategeko ateganya ko uyu mwana ari umuzungura wa se niba koko amwanditseho.
Src: Izubarirashe
Ibitekerezo
-
Mizero
12 January 2017 -
aha Hon. Depite yari akwiye gutanga urugero rwiza. Fata umwana wese nk’uwawe. Niyo yaba yaratoye imico mibi, igisubizo ntabwo ari ukumutererana no kumujugunya, ahubwo wari ukwiye kumuba hafi ukamugira inama, byaba ngombwa ukanamushyiraho igitsure cya kibyeyi.
None se ari uwawe wibyariye wamujugunya, nk’uko wajugunye uwo umugabo wawe yabyaranye n’undi mugore.
-
Mimi
12 January 2017 -
Uyu mukobwa ni ikirara bidasubirwaho rwose ubundi se ko se yapfuye Devotha agasigara arera abana be kuki nyoko we atakurera? Byongeyeho ko yatangaga school fees koko ubuse ari nyoko wahita umujyana mu banyamakuru uzirushya ahubwo udasize na nyoko ukoshya ayo mabi
-
eleonor
12 January 2017 -
njye nimureke mbigere ubuhamya kandi ikinyamakuru kunkundire kibutambutse. maranye n’umugabo imyaka 8,ntiyampishe rwose ko afite umwana ndetse ndanabyakira. twabaye aho ari umwana ari na nyina badakoma,usibye ko nyina yari afite n’ubushobozi. umugabo wanjye yaje kuvanwa ku kazi njye ariko nkagumaho ndetse mbona promotion. kubera ubushomeri bw’umugabo twarumvikanye nsinya contract ebyiri mu masaha y’umugoroba nkajya gukira consultance mu by’icungamari. narananirwaga cyane ariko nkanezezwa n’uko umugabo yanyitagaho akamba hafi ndetse numva ndushijeho kumukunda. ubwo muri iyo mirimo twaje kuvanamo inzu kuko twarakodeshaga kandi twari tumaze kugira abana babiri. Imana yakoze ibikomeye umugabo wanjye aza kubona akazi keza,ariko nanjye nkomeza twa tuzi twombi ubushobozi bugenda buza. tuza kubaka utuzu tw’ubucuruzi tugura na dyna igemura imyaka. ahantu umugabo wanjye yakoraga nta assurance bagiraga ariko njye nari maze kubona assurance. Mu byukuri sinarinzi ko uwo mugore babyaranye yaducungaga ibyo dukora byose,gusa sinakwirengagiza ko twamaze nk’imyaka 2 ntacyo tumufasha bitewe n’uko umugabo yari amaze igihe mu bushomeri. Umugore yaje guhamagara ari saa munani na 18 z’ijoro kubera ko phone yasakuzaga cyane umugabo ahita ayitaba. umugore aramubwira ati"ariko ujya wibuka ko ufite imfura yawe mu gasozi?" umugabo aramubwira ati umwana uri kumwe na Nyina ntaba ari mu gasozi. yamubajije igituma ahamagara iryo joro yirengagije ko aba ataryamye wenyine. umugore yaramubwiye ngo ntunkangishe uwo mugore kuko ninjye wakubanje nkubyarira imfura. ati umwana ararwaye kandi assurance yanjye kuyimushyiramo. Umugabo yaramubwiye ati nonese wabaye ushatse mutuel mu gihe hagishakishwa ubundi buryo?umugore yaramubwiye ngo sinzavuza umwana wanjye kuri centre de santé abaye barwara igicurane bakajya Faycal. umugabo wanjye yarumiwe yibaza aho amakuru ayavana kandi tutanatuye mu ntara zimwe. umugabo yamubwiye ko assurence dukoresha ari iyanjye kandi bidashoboka ko bayimushyiramo wumva na ya nyine bwite baranze kuyimushyiramo usibye ko byari n’amananiza
ku bw’amahirwe kuri phone nari mfiteho 50 milles ambaza niba yamwohererezaho ndabimwemerera ahita ayamwoherereza muri iryo joro. umugore yahise amuhamagara aravuga ngo ndabona izina ry"umugore wawe mpise mbona ko wabimubwiye abizi,menye n’impamvu utita ku mwana wawe abagore ndabazi na roho mbi zabo. kwa kundi phone isohora amajwi narabyumvise,umujinya uranyica,numva indurwe irazamutse,cyakora umugabo wanjye yahise amubwira nabi.yarahindukiye asanga sinkoma biramubabaza ariko nanga kwikanyiza kugirango ubutaha atazajya ampisha.mu gitondo nasanze uwo mudamu yanyoherereje msg ati tura tugabane ku neza n’uyu ni umwana nk’abandi. ndabizi ko mufite amaza y’ubucuri amamodoka ishyano ryose amamoto n’ibibanza. nyamara ibi byose ntabyo mu byukuri twari dufite usibye ibyo navuze haruguru. nayeretse umugabo aherako aramuhamagara aramubwira ati ibyababaye ni ibyanjye nawe,umugore wanjye umufashe hasi. umugore ati ndaahaka gushaka umugabo kandi nta mugabo urera undi. umugabo ati ese ubwirwa n’. iki ko umugore wanjye wanjye we azakurerera neza? umugore yamwihenuyeho cyane ati arabitegetswe, urugo ni urw’umugabo. njye nahise mbona ko mu migambi afite harimo no kuturyanisha. nabwiye umugabo nti ntuzongere na rimwe kuvugisha uyu mugore,njye ngiye kubyikurikiranira keretse umwana ariwe ushatse kukuvugisha. ubwo naramuhamagaye muha gahunda njya no kumureba no kureba umwana kuko sinari mbazi. nkihagera nasanze hari abasore n’abagabo benshi numva akoba ariko ndicara gutangira ikiganiro birananira kubera ukuntu bandebaga. nahise noherereza umugabo msg nti ubanza ishyamba atari ryeru. yarampamagaye ntinya gufata phone ariko nihagararaho,mbaza uwo mugore niba twaganira twenyine n’umwana. turimo tuganira umwana aba ararize nyina arasakuza abantu baraza baramfata ngo naje kubatera ubwoba. iryo joro naraye kuri station ya police mu gitondo umugabo aza kundeba. nari nacitse intege ku buryo numvaga ntagomba no kujya nzira amakosa y’abandi. namaze iminsi ntavuga narihebeye mu kazi gusa. Naje gutungurwa na convocation yansabaga kwitaba umugabo aramperekeza, ku bw’ibyago by’uwo mugore itegeko ry’iminani ryari ryaravuyeho ariko dusabwa kuremera umwana no kumufasha kwiga. haje kubura ibimenyetso binshinja iterabwoba ariko abantu bari baramvumiye ku gahera nk’uko bari kubigenza kuri uyu depite usibye ko ntahakana ko hari n’abanga abana b’abagabo babo nta mpamvu. urukiko rwategetse umugore kutumva ko bagomba kugira uruhare rungana kuko umugabo afite abandi bana 3 kandi b’isezerano. bamubwiye kandi ko atagomba kurebera ku bushobozi buri mu rugo kuko atabushatse wenyine kandi igihe babyaranaga ntabwo yari afite. nubwo ibyo twasabwe twabikoze sinavuga ko byakemuye ikibazo pw! abana bavuka ku ruhande baragorana nubwo na ba mukase tutoroshye. nyabuna mushishoze
-
benimana
12 January 2017 -
Ndasubiza bariya bose bavuga ngo depite asabe imbabazi, yishe amategeko. Ubwo abazi amategeko bataragira icyo babivugaho, mumenye ko depite ari umuntu nk’abandi. Murabizi uko kwandikisha umwana byakorwaga. Ni gute Bernard yandikishije umwana kuri nyina utari uwe kandi uwamubyaye ahari? Rwose abazi amategeko batumare impungenge, kuko niba umwana yarashyikirijwe nyina umubyara nta n’ubwo yangajwe yashubijwe mu muryango we. Jye ndabona ari inyungu ku bintu bashaka kandi ntibagaragaza uko bafashije kubishaka.
-
ha
12 January 2017 -
Ubu koko ninde utabona ko uyu mukobwa yananije uyu mudepite koko akaba ashaka kumuharabika gusa koko?? Murebe kure! Ntimugendere mumarangamutima! :
1. Kuki kwiga byamunaniye ? yabuze Minerval?
2. Abababaye bose barasambana bagatwita?
3. ngo Ntibamusuraga kwishuri? bituma arireka?
4. Kuki Police yamufungaga? yabaga yagambaniwe?
Nzaba ndeba!!!!
-
Pastor peter
12 January 2017 -
Turamugaye pe pe pe, umwana ntabwo yabeshya kandi n’uwo mu girwa hon. akwiye kwisubiraho kuko n’umwana atasigiwe n’umugabo yamufata nku we.
-
Benimana
12 January 2017 -
Abanyamakuru nta bucukumbuzi bakoze ngo batwereke icyo amategeko ateganya. Umwana yari afite se wamubyaye buraya. Nyina w’umwana ariho: hari aho yaba yarafashije se w’umwana gushaka iyo mitungo avuga? Umwana washakiwe amashuri meza ntiyige ngo arangize byatewe n’iki? Kuvuga ko yakennye bigatuma yiyandarika biratangaje: ahubwo muvuge ko ari uwa nyina naho depite ararengana. Niba umugabo yaramwandikishije abeshye umugore w’isezerano yamara gupfa umugore akabitahura, cyane ko bene abo bana barwana ku nyungu za ba nyina n’iki cyakorwa mushyize mu gaciro? Uwo mwana udashaka kubana na mama we ngo arashaka depite kandi yaramufashe afite imyaka 7 murumva ntacyo bihatse? Mubanze mumenye intandaro n’amategeko ubndi murekeraho kwandagaza depite. Ngo imitungo ya se, yayishakanye na nyina se depite ayizamo? Muzasome neza itegeko ry’izungura: ntaho bitegetswe guhabwa ibya se. Kuba yivugiye ko yanaiwe ishuri ntako depite atagize. Kabijwe amwandagaje, ubwo rero azahindukira asabe imbabazi. Guca bugufi ntacyo byari kumutwara kuko si we mfubyi wenyine Bernard yasize. Abandi baratuje. None mugiye kwinjira mu buzima bwihariye ngo depite yashatse undi mugabo. Aho bitemewe ni he?
-
mundekere
12 January 2017 -
Ndasaba Me Evode kudufsha akadusobanurira twe tutazi amategeko.
1. Ese burya abantu bajya mu nteko ishinga amategeko akaba aribo bayica?
2. Ese Depite yaba ahakana ko uwo mwana atamwiyandikishijeho? Yabikoze akiri mu rukundo rw’uwo bashakanye, amaze kwitaba Imana aba arahumutse, kamere muntu ihita igaragara, avangura ibye n’ibitari ibye.
3. Ese Me Evode itegeko ry’umuryango aha rivuga iki? Nibikunanira ubaze Mgr Nzakamwita arakunganira.
-
agaciro peace
12 January 2017 -
Uwitwa Sam yabivuze neza abanyamakuru murabogama, ndetse akenshi ukabona uburyo inkuru zanyu zanditse bigaragara ko mwatumwe n’umuntu runaka. Kuko ikigaragara uyu mwana ni ikirara. Ntaho muvuga uburyo yanze kwiga, akikura muri aya mashuri meza yose bari baramushyizemo. Gufungwa no hafi kujyanwa mu kigo cy’inzererezi n’ibirara ntibyaje gutyo gusa; guterwa inda ntibyaje gutyo mu kirere.... niba na depite hari ibyo yabazwa ariko burya ngo agahwa kari kuwundi karahandurika.
-
Athanase
11 January 2017 -
Depite muzima ubwo se ki ahagarariye abagore yabatangira ibutekerezo nkibyo! mugihe yiyandikishijeho umwana nareke kumuta kuko mumategeko nuwe yamaze kubyemera.Knd uwomwana anakeneye kubyase.
-
Felly
11 January 2017 -
uwo mu Depite asabe imbabazi mu nteko abanyarwanda bose babyumve, yarahemutse cyane
-
Joyeuse
11 January 2017 -
Honorable ariko nawe yakoze amakosa kare kose igihe yamwiyandikishagaho ataramubyaye. Wiziritseho igisasu ugirango urabuza umugabo wawe kuzongera kubonana na nyina w’umwana none birakugarutse. Muhe ibyo ku bya se nawe ni umwana we ni umwe mu bazungura be. None se ko imitungo ya se ihari wayimutungiyemo cyangwa ukayimuhaho harabura iki? Ibyo ni ubusambo ni bibi cyane
-
niyigena james
11 January 2017 -
Andika Igitekerezo Hano mbega ariko kuki abantu bikunda niba aribyo na Depite natekerezeko atazahoraho kdi yabyaye afite abana arahemukira amaraso yumugabowe koko nakorere imana Itazamwitura nkibyo yakoze ngewe mfite ingero nyinshi kubo byabayeho gusa uwo mukobwa yihangane
-
justine
11 January 2017 -
kujya murugo umugabo yarabyaye umwana mu busore ni umusaraba ukomeye.buriya ikinamico ya ’’Bazirunge zange zibe isogo" uwayihimbye ni umuhanga akwiye igikombe.Mubushakashatsi butimbitse nakoze ni uko abo bana banga kwiga,bagashaka ko icyo bavuze aricyo kiyobora umuryango,bakumva ko bakwiye kuruta abana bavutse nyuma,ntakubaha mukase,aramuhiga nkaho ariwe wagize uruhare mugutuma nyina ataba muri urwo rugo ntashima n’ibindi.ahubwo Depite arihangana naramuka anamuhaye umugabane we azawurya kandi ibyo amaze kumutakazaho nibyinshi.uzi kumukura ku inyange amujyana ahandi ukuntu byamugoye? nibige murubanza amuhe icyo amategeko ateganya kandi amwiyandukuzeho ave mu bazungura be kuko habayeho ibyago nawe agapfa urupfu rutunguranye yateza impagarara mubavandimwe be doko naho yashatse ahafite abandi bana badahuje se.
-
niyigena james
11 January 2017 -
Andika Igitekerezo Hano mbega ariko kuki abantu bikunda niba aribyo na Depite natekerezeko atazahoraho kdi yabyaye afite abana arahemukira amaraso yumugabowe koko nakorere imana Itazamwitura nkibyo yakoze ngewe mfite ingero nyinshi kubo byabayeho gusa uwo mukobwa yihangane
-
jj
11 January 2017 -
nyina w undi ni nyina w undi ese niba uwo mwana yari amnaniye iyo aba aruwo yabyaye yari kumuta or njye ndabona uwo mudepite ari umubyeyi mubi
-
alias
11 January 2017 -
Depite weeeeeeee ntasoni
-
mahoro
11 January 2017 -
ariko umwana ko afite nyina murashaka kumutsindira depite kubera iki? niba se yarapfuye atabahaye umunani kuko yagiye bitunguranye arashaka kuzungura se?
ubwo ni aba muri inyuma bashaka amatikukuri depite nibamuhe amahoro
-
Fernandel
11 January 2017 -
Kuki umwana ashaka kurerwa n’utari nyina? nasabe inkunga mu bya se ariko yegutesha uyu mubyeyi umutwe!
-
dSBF
11 January 2017 -
Ooh nta kundi. Ni ukwihangana.
-
Eugne Habarurema
11 January 2017 -
Gusa ndabona Depite yashakaga kuba umubyeyi ,uyu mwana aramunaniza! Gusa kubera uburenganzira bw’umwana muri iki gihe noneho w umukobwa !Biramugiraho ingaruka mbi cyane!!!
Yihangane kandi nawe arabizi"Utakwambuye aragukerereza"
-
che
11 January 2017 -
Niba ibi bintu aribyo birababaje. Inzego zibishinzwe ziba zikwiye gukora iperereza ryimbitse umwana akarengerwa, harya ntitugira ministeri y’umuryango ra? nayo ikwiye kubijyamo nta mpamvu ko umwana yabaho nabi ngo nuko bikorwa na depite, ese ubundi polisi yo yamufungiye iki??? Umwana arenganurwe pe!
-
citoyen
11 January 2017 -
Intandaro ya byose ni uburyo bene wacu bo mu majyaruguru bakunda kubyara mu kajagari. Uyu yajyaga kwinjira no kubyarana n’umugore wa mukuru we iyo ashaka uwe? Noneho munyumvire nyakubahwa depite nawe ubu ntarwambaye arashyushye kuwundi mugabo, nyuma yo kubyarana kane n’uwa mbere! Nimushaka rero mumureke ni ingaruka z’imico yabo. Ariko igikomeye ni ukureba icyo amategeko ateganya ku burenganzira bw’uyu mwana n’ubwo bigaragara neza ko ari ikirumbo. Ntimwumva se ko yendaga kujyanwa i Gikondo?!
-
Tupac Omar
11 January 2017 -
Cyakora birababaje cyane, gusa iryo kosa ntiragakwiye kuba kuwitwa intumwa ya rubanda, ubwo se atavuganiye umwana wumugabo we yavuganira njyewe mwene Kambali ka Migambi?? atazi naho nkomoka?? birumvikana ko nubundi ashakana na se ari imitungo yishakiraga kuko kwemera kumwiyandikaho ari amafranga yabikoraga!!!! @Depite nkugiriye inama umwana ninkundi kandi uwangwa niwe ukura, urwajyanye se ntugirengo ntiyari umugabo wawe !!! nawe ntuzatura nkibisi byahuye ( gusa singuteze iminsi) Tanga umusanzu wawe unihane kujujubya umwana. kuko nutabikora mbere Umusaza @Mr Presidend azabyikorera. kuko tuzabimugezaho kandi niyo waba uri mushiki we Mzee wacu ntazareba ngo uri depite. kuko abadepite nibenshi twazatora nabandi. Kuko wowe mubigaragara urananiwe ugeze naho gutinya itangaza makuru!! nibigaragaza ko ibyo wakoze ubizi. ariko si wowe uzafata umwanzuro kubuzima bwe.
Gusa Police nayo ndumva itarabyitwayemo neza.
-
mico
11 January 2017 -
Uyu mwana ikigaragara ni akarara, ukurikije ibyo avuga muri video ni macabiranya kabisa! umwana muzima se ubundi ava murugo adasabye uruhushya ajya he? ibaze kwandika ngo ugiye gusura umwana w’inshuti i cyangugu, yari yaramubuze se ngo amusabe uruhushya? ticket se ijyayo yayikuye hehe? n’ iyo depite yaba afite amakosa ariko uyu mwana nawe si shyashya.
-
mbabazi
11 January 2017 -
mubyemere mubyange iy’inkoko ivuye mu magi arangirika,jye si mbogama gusa mbabwire ko kurer’umwana w’undi biragoye kurenz’uko abantu babivuga,abatabyumva babuzwa n’iki kubafata ko bahari?eeh ngo babyumve?bararushya jye ndamurera nasigiwe na murumuna wanjye ariko yagiye mu buraya yiga 5 primaire kdi ntacyo yabuze pe sec yo yayize imyaka 10 n’ubwo na ba nyina wundi baba batoroshye bijye byigwa ku mpande zombi
-
Rubayita
11 January 2017 -
Nonese ko numva umwana yageze kubuyobozi kuki batamufashije ngo agane inkiko abone uburenganzira nk,umuzungura?ubwo Maj yananiwe kugira uyu Mwana inama cg batinye ko ari Depite Gusa?itegeko riri clear uwo Ni umuzungura mu Bya se,nagane inkiko
-
Rubayita
11 January 2017 -
Nonese ko numva umwana yageze kubuyobozi kuki batamufashije ngo agane inkiko abone uburenganzira nk,umuzungura?ubwo Maj yananiwe kugira uyu Mwana inama cg batinye ko ari Depite Gusa?itegeko riri clear uwo Ni umuzungura mu Bya se,nagane inkiko
-
uwimana
11 January 2017 -
MWe ntacyo muzi uyu mwana ni umunyamakosa . ndamuzi ndabamenyeshako nuyu Nina umubyara WO mu Gakenke bananiranwe . agahungira kwa musaza we . yavuye Kgli yanze ishuri ahubwo yaratorotse ajya cyangugu amarayo icyumweru 2 baramubuze nibwo police yamubazaga aho yari yaragiye kuko hon yari yara reppotinze ko yabuze umwana . nyuma yababwiye ko adakeneye kwiga burundu bamuhitishamo kwiga akaguma mu rugo cg gusanga nyina umubyara. aba aribyo ahitamo nuko yaje Gakenke.
-
dieme
10 January 2017 -
Ubwo mwana yazanye ubugoryi kera igihe abyara.ubonye yiba uvuga uti nananiwe kwiga kubera ubushobozi buke.erega itegeko ryarahindutse umubyeyi aguha abishatse


c: text/html

text:
Bamugabiye inka ahishura uko yaherukaga amata akiri uruhinja
Nteziyaremye Célestin wo mu Karere ka Musanze avuga ko inka yagabiwe igiye kongera kumusubiza ku mata yaherukaga akiri uruhinja.
Yabivuze ubwo imiryango itandatu itishoboye yo muri musanze yagabiwe inka n’ishuri rikuru ry’ubumenyingiro rya Musanze (Musanze Polytechnic) nyuma y’umuganda rusange wabaye tariki ya 29 Ukwakira 2016.
Nteziyaremye w’imyaka 40 y’amavuko, utuye mu murenge wa Kimonyi, nyuma yo guhabwa inka ibyishimo byaramurenze avuga ko agiye kongera kunywa amata aherukaga akiri muto.
Agira ati “Ndanezerwe cyane ndetse sinabona uko mbivuga gusa ndashima gahunda ya Girinka kuko ngiye kongera kunywa amata mu gihe nayaherukaga nkiri umwana baheka mu ngombyi.”
Iyo nka yahawe avuga ko izamuhindurira ubuzima ikanabuhindurira n’abagize umuryango we cyane cyane abana be bakazakura banywa amata.
Agira ati “Ubu njye namaze kubona ko nzagira amasaziro meza kuko umuntu wanyoye amata ashisha yumva akagira ubuzima bwiza n’ubw’abagize umuryango.”
Abagabiwe inka bahamya ko nta bundi buryo bari bafite bwari kuzatuma borora inka uretse guhanga amaso gahunda ya Girinka.
Umuyobozi mukuru w’agateganyo wa Musanze Polytechnic, Abayisenga Emile yatangaje ko muri zimwe mu nshingano z’iryo shuri harimo no guhindura imibereho y’abaturage baturanye naryo.
Agira ati “Binyuze mu bumenyingiro twigisha bujyanye n’ubuhinzi n’ubwubatsi mu guhundura imibereho y’abatuye agace ishuri riherereyemo.”
Marie Claire Uwamariya, umuyobozi wungirije ushinzwe imibereho myiza y’abaturage mu karere ka Musanze yashimangiye ko inka bahawe zizazanira impinduka nziza abazihawe barwanya imirire mibi, bakabona n’ifumbire.
Ishuri rikuru ry’ubumenyingiro rya Musanze ryanishyuriye abatishoboye 321 ubwisungane mu kwivuza (Mitiweli).
Ibitekerezo ( 2 )
Musanze polytechnic irasobanutse n’abandi barebereho ubundi urore ngo iterambere turarigeraho vuba.
YOOO UMUSAZA NYAKUBAHWA P.WA R.PAUL KAGAME ARAKARAMA.GUTANGA AMATA KUBATAYAHERUKAGA MUSANZE MWISHIME NATWE KARONGI TUMURI INYUMA OYE.

robotstxt: allowed

filter: keep


text:
Mu Rwanda hari amategeko arengera umwana w’umukobwa akumuhaba uburenganzira bungana n’ubw’umuhungu ku mutungo, ariko hari bamwe bagifite imyumvire ya kera aho bumva ko umwana w’umukobwa nta burenganzira afite ku mitungo y’iwabo.
Bamwe mu bo twaganiriye hari abaduhaye ubuhamya bw’ukuntu iwabo babomye umugabane kimwe n’abandi bana, kandi na none hari n’abandi usanga bagifite ingingimira bakaba bumva ko batakagombye guha umwana w’umukobwa umunani cyangwa se umutungo w’iwabo.
Umwari Emilienne ukomoka mu karera ka Gisagara umurenge wa Save avuga ko iwabo batanze umunani ariko we bakamwima kuko bamuzizaga kuba yarabyariye iwabo akabakoza isoni.
Umwari yagize ati : “Natwaye inda iwacu baranyirukana nza kororongotana muri iyi Kigali aho ntahiye nsaga abandi bana babahaye umunani jye baranyima ngo kuko nabyariye iwacu nkabakoza isoni”
Umwari yarongeye ati : “ nagerageje kubaza bamwe mu bayobozi bo mu nzego z’ibanze bambwira ko umubyeyi ariwe ugira uruhare mu gutanga umunani kandi ko afite uburenganzira bwo kuwutanga uko ashatse akurikije imyitwarire y’umwana”
Umwali si we mwana w’umukobwa wenyine ufite ababyeyi bagifite imyumvure yo kumva ko bataha umunani umwana w’umukobwa. Dore uko Gatabazi Damascene w’imyaka 48 abivuga :
“Nubwo nta sambu ngira muri Kigali ngo nzaha abana bajye umunani, numva ibyo leta yashyizeho byo kugabanya abana bose umutungo bizateza umwiryane mu muryango umukobwa aba yashatsemo. Dore kera babaga bazi ko umwana w’umukobwa azana ibishyingizwa gusa, ariko ubu agerayo bakamubaza n’isambu y’iwabo bamuhaye”
Nyamara Venuste we ngo ngo ntiyemeranya n’ababyeyi badafata abana babo kimwe kuko we avuga ko umwana wese yakagombye guhabwa umunani.
Venuste ati : “Byaba byiza mu itangwa ry’umunani ibyo bya kera bihinduwe, umubyeyi akawutanga atitaye ku kamaro umwana yamumariye cyangwa se ngo ni uko ari umuhungu cyangwa umukobwa ahubwo agaha umunani umwana kuko yamubyaye”
Bamwe ntibarumva ko umwana w’umukobwa agomba guhabwa umunani
Mu Rwanda hari amategeko arengera umwana w’umukobwa akumuhaba uburenganzira bungana n’ubw’umuhungu ku mutungo, ariko hari bamwe bagifite imyumvire ya kera aho bumva ko umwana w’umukobwa nta burenganzira afite ku mitungo y’iwabo.
Labels: uburinganire


text:
Oct 07, 2015 Pastor Rugamba Ernest Amadini 0
Igikorwa cy’ubuhanuzi cyo gutanga umwitero ni kimwe mu bikorwa byakozwe kijyanye no kuvuga ku buzima bw’abanyarwanda muri uyu mwaka wa 2015 aho Imana ije gukuraho akarengane ku bana bayo mu masengesho y’iminsi 21.
Ku gicamunsi cyo kuwa 4 Ukwakira 2015 ku itorero rya Bethel Revavil International hatangiye amasengesho y’iminsi 21 akaba afite insanganyamatsiko igira iti “icyatumye nimika Farawo ni ukugirango nkwigishe” aboneka mugitabo cy’abaroma 9:16-17 .
Apotre Mukamusoni Marie Claire afungura ku mugaragaro aya masengesho yabwiye abayitabiriye ko abazanye agatambaro k’umweru kari mu mwanya w’umwitero ko ataricyo gitangaza batahana ahubwo ko bishushanya ikimenyetso cy’ibyo Imana igiye kubakorera muri uyu mwak wa 2015 kubabyizeye kandi ko abinyuma bagiye kuba ab’imbere naho ab’imbere baka ab’inyuma.
Apotre Jeny Karamira wo mu itorero Faith Evangelical watangiye kwigisha ku munsi wa mbere w’amasengesho yavuzeko impamvu Imana yimika Farawo ari ukugirango ikwigishe.
Apotre Jeny Karamira wanatanze ubuhamya bw’uko Farawo(ubukene) bwabaye mu rugo rwabo bagakubitika kandi basenga Imana ariko ubu bakaba barakuweho igisuzuguriro aho Imana yabahaye inzu yabo ndetse bakaba bamaze kubaka n’urusengero rw’igorofa .
Bimwe mu byaranze aya masengesho k’umunsi wa mbere ni ubwitabire aho abantu bahagaze bareba ibibera mu rusengero bari hanze aho bari guteganya kuzana amahema kugirango abantu batazanyagirwa n’imvura doreko ari mu minsi imvura yatangiye kugwa, aya masengesho akajya atangira kuva saa cyenda z’igicamunsi bagasoza saa moya n’igice z’umugoroba .
Reba amafoto yaranze umunsi wa mbere.
By Rugamba Erneste
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
lun.
21
févr.
2011
Kuri iki cyumweru tariki ya 20 Gashyantare 2011, kuri Paruwasi ya Burehe, hizihirijwe iminsi mikuru y’impurirane mu byishimo bidasanzwe.
N’ubwo bwose imvura yari yabyukiye ku muryango, abakristu batabarika, barangajwe imbere n’Umushumba wa Diyosezi ya Byumba, Nyiricyubahiro Musenyeri Serviliyani Nzakamwita, bazinduwe no kunoza gahunda eshatu bari bamaze iminsi bitegura :
1. Abigishwa bagera kuri 40 bahawe isakramentu ryo gukomezwa, bakeye, bishimiye kwinjira mu rwego rw’abantu bakuru mu kwemera babifashijwemo na Roho mutagatifu bari bamaze igihe bitegura.
2. Kuri iki cyumweru kandi , nk’ahandi hose muri Kiliziya Gatolika mu Rwanda, Paruwasi ya Burehe yizihije umunsi mukuru w’iyogezabutumwa ry’abana. Abo bana rero, bari bitabiriye cyane umunsi mukuru wabo ; baranzwe no kugira uruhare muri Liturujiya y’uwo munsi, baririmba, bahereza , ariko cyane cyane bamurikira Nyagasani ituro ritubutse bari bageneye uwo munsi. Ibyishimo byagaragazaga koko ko bishimiye ubutumwa Kiliziya idahwema kubashishikariza.
3. Agashya k’uwo munsi ni uko abihayimana n’abasaserdoti bavuka muri iyo paruwasi ya Burehe nabo bari bamaze iminsi bafite ubutumire bwa Paruwasi yabo. Ni kuri ubwo buryo abo bihayimana bakorera mu madiyosezi anyuranye y’u Rwanda, n’amaparuwasi atandukanye, baje babukereye biteguye gusabana n’abasaserdoti bafite ubutumwa muri Paruwasi ya Burehe, hamwe n’ababyeyi b’abo bihayimana, n’Umwepiskopi rero wa Diyosezi ya Byumba wari wageneye icyo cyumweru izo gahunda nyabutatu.
Padri Dion MBONIMPA


text:
Nyabihu: Minisitiri Kaboneka yasabye abaturage kubyaza umusaruro ibikorwa remezo begerejwe
Minisitiri w’Ubutegetsi bw’Igihugu, Francis Kaboneka yasabye abaturage bo mu Karere ka Nyabihu kubyaza umusaruro iterambere bagezwaho ndetse n’imihanda bubakirwa.
Ibi yabitangaje mu muhango wo gutangiza ukwezi kwahariwe imiyoborere myiza ku rwego rw’Igihugu mu gasantere ka Vunga mu Murenge wa Shyira mu Karere ka Nyabihu, kuri uyu wa Gatatu, tariki ya 14 Nzeri 2016.
Yagize ati “Iri terambere mwishimira ndetse n’iyi mihanda mwubakirwa biba byaravuye mu misoro y’abandi baturage benshi, murasabwa kuyibyaza umusaruro namwe mukazubaka iyindi kuko ikenewe henshi mu gihugu.”
Minisitiri Kaboneka yasabye Abanyarwanda bose gutera intambwe mu iterambere kandi bagashyira imbaraga mu gutura mu midugudu bakava mu manegeka kuko kubegereza iterambere byoroha.
Yagize ati “Iyaba byashobokaga n’urupfu twaruhagarika ariko ntibishoboka, tugomba kwirinda ibishoboka kuko nta terambere twageraho nta mutekano, kandi ibi bishobora guturuka ku kuba hari abagituye mu manegeka.”
Umuyobozi w’Ikigo cy’Igihugu cy’Imiyoborere(RGB) Prof. Shyaka Anastase yatangaje ko kugira imiyoborere abaturage bibonamo bituma nabo bisanga mu iterambere.
Yagize ati “Iyi gahunda yatumye haba impinduka mu miyoborere n’iterambere ry’abaturage ariko umwihariko wayo uyu mwaka ni uko ije ishimangira nyinshi ziganisha ku kwigira kw’abanyarwanda, uruhare rw’abaturage mu miyoborere no gutura neza bava mu manegeka bakajya ku mudugudu.”
Bamwe mu baturage baganiriye na IGIHE baturuka mu turere twa Nyabihu, Ngororero, Gakenke na Muhanga bari bahuriye mu gasantere ka Vunga bagaragaje ko ubu buryo bwo butanga ibisubizo ku bibazo byabo, ibindi bigahabwa umurongo bigomba gukemurwamo.
Ntirenganya Javan yagize ati “ Ku myaka 64 sinigeze mbona iyi gahunda hambere, harakabaho Leta y’Ubumwe kuko aho iziye nibwo twateye imbere.”
Kamanzi Rosalie avuga ko iyi gahunda hari ibibazo byinshi ikemura. Ati “Iyi gahunda ituma hakemurwa ibibazo byinshi byadindizaga iterambere kandi bishakirwa ibisubizo abaturage dufatanyije n’abayobozi.”
Insanganyamatsiko y’uyu mwaka iragira iti “Imiyoborere ishingiye ku muturage niyo nkingi y’iterambere.”
Iyi gahunda izamara ukwezi kose hakemurwa ibibazo by’abaturage hirya no hino mu gihugu yatangirijwe muri Nyabihu.
Mu bibazo Minisitiri w’Ubutegetsi Kaboneka yagejejweho n’abaturage ibyinshi byagarutse ku manza zitarangizwa n’abayobozi, iz’amahugu zishamikiye ku mitungo, amakimbirane mu miryango, ndetse n’abatemera ibyiciro by’ubudehe bashyizwemo.
Akarere Nyabihu katangirijwemo ibi bikorwa kaje ku mwanya wa 23 mu turere 30 mu kwesa imihigo y’umwaka wa 2015/2016.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Reba Video
Igitsina
Ntibankundiye Donatien
ntibdonatien@yahoo.fr
Mwiriwe amakuru yanyu ayanjye yo ni meza nta kibazo dufite uretse icyo umukunzi w'umukobwa .None nagirango niba hari uwo mwambonera mwambwira doreko mfite gahunda yo kubaka urugo ariko nanubu sindabona uwo turwubakana bicyo mumumboneye byanshimisha,nkaba mfite telefone igendanwa ni 0788285525na0722353453 murakoze mugire umunsi mwiza n'akazi keza.
Mwiriwe amakuru yanyu ayanjye yo ni meza nta kibazo dufite uretse icyo umukunzi w'umukobwa .None nagirango niba hari uwo mwambonera mwambwira doreko mfite gahunda yo kubaka urugo ariko nanubu sindabona uwo turwubakana bicyo mumumboneye byanshimisha,nkaba mfite telefone igendanwa ni 0788285525na0722353453 murakoze mugire umunsi mwiza n'akazi keza.
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Uwase Francine umukozi w’ikigo cy’igihugu cy’umutungo kamere mu Rwanda mu bubiko bw’impapuro mpamo
Ubwo abakozi b’ikigo cy’igihugu gishinzwe umutungo kamere basuraga akarere ka Gicumbi hagamijwe gukemura ibibazo bishingiye ku butaka cyane cyane ku iyandikisha ryabwo, abaturage bo mu murenge wa Rwamiko bagaragaje ibibazo bitari bike bafite ku masambu maze basabwa kugira uruhare mu kwiyandikishaho ubutaka ngo babone kwizera ko ari ubwabo.
Nyuma ya gahunda yo kwandikisha ubutaka yatangiye mu mwaka wa 2013, bamwe mu baturage basigaranye ibibazo bitandukanye ku masambu yabo. Ibi bikaba ari byo byatumye kuva tariki ya 23 Gicurasi uyu mwaka hirya no hino mu gihugu hatangizwa icyumweru cyahariwe gusobanurira abaturage ibijyanye n’imikoreshereze y’ubutaka.
Kuri iki cyumweru mu karere ka Gicumbi hari hatahiwe umurenge wa Rwamiko, aho abaturage batari bake bagaragaje ibibazo bafite ku masambu ngo abakozi b’ikigo gishinzwe umutungo kamere babihe ubugororangingo.
Umwe mu baturage yagaragaje ikibazo cy’uko isambu ye itabonye ibyangombwa bitewe n’uko mukuru we ngo yayimwambuye akayigurisha igahita ishyirwa mu masambu ari mu makimbirane nyamara we ngo yumva ko atari ko byari bikwiye kugenda.
Yagize ati: "Iki kibazo cy’ibipapuro by’isambu njyewe baje kuntwara isambu, nyuma tumaze kugabana n’umuryango naranashushanyishije, muruku wanjye araza arayitwara aranayigurisha, baca ruhinga nyuma bandikishamo amakimbirane kandi sinigeze mburana na bo”.
Uyu muturage yagiriwe inama yo kugana abunzi kuko ngo nubwo we abona ko nta makimbirane isambu ye ifite, ngo kuba hari uwayimwambuye bituma iba mu makimbirane, bityo bamusaba kugana abunzi akabitangira ikirego yayitsindira bakazayimuhera ibyemezo.
Si iki kibazo gusa cyahawe ubugororangingo, kuko n’abandi baturage bari bafite ibibazo byahawe inzira bigomba gukemukiramo.
Ikigo cy’igihugu gishinzwe umutungo kamere kikaba cyaboneyeho gusaba abaturage batari biyandikishaho ubutaka bwabo kubikora byihuse, kuko ngo ubutaka batiyandikishijeho ngo babe babufitiye n’icyemezo nta mpamvu yo kubwita ubwabo, nk’uko byatangajwe na Uwase Francine umukozi w’ikigo cy’igihugu cy’umutungo kamere mu Rwanda mu bubiko bw’impapuro mpamo, akaba anashinzwe iyandikisha ry’ubutaka mu ntara y’Amajyaruguru.
Yagize ati:” Icyo nabashishikariza, ni ukwandikisha impinduka nkuko tubivuga abaturage bakamenya ibyo basabwa kugira ngo bandikishe amakuru mashya kuko igihe cyose utunze ubutaka butakwanditseho, twagiye tubigarukaho ntabwo aba ari ubwawe, bitabire kumenya ibisabwa kugira ngo ubone amakuru ajyanye n’igihe kuko nitubika amakuru atajyanye n’igihe, bya bindi twakoze bizasa nkaho ari impfabusa kandi na none nawe bwa burenganzira ku butunzi usange ntabwo ufite mu by’ukuri, ndagira ngo mbashishikarize kwandikisha impinduka zose zabaye ku butaka”.
Abaturage batuye umurenge wa Rwamiko bagaragaje ibibazo bafite ku mikoreshereze y’ubutaka umwe ku wundi.
Ubutaka ni kimwe mu bintu bikomeje kugenda bitera amakimbirane hirya no hino mu gihugu kuko mu bibazo bikunze kugaragara mu nkiko zitandukanye usanga ari bwo bushingiyeho nk’uko abunzi twasuye mu minsi ishize babidutangarije.
NDARISABAMUNGU Paul Clement
MAKURUKI.RW


text:
Hari abitwa Winifrede, Winifrid, Winifride, Winnifred,Winnie, Winny
Ibiranga ba Winnie
Ni umuntu udapfa kuvuga ibibazo bimwerekeyeho, arabigumana akabyikemurira akaba ariwe bishegesha.
Abasha kumva abamugana ndetse akanabakemurira ibibazo ariko we ibye ntawe abihingukiriza.
Akunze kurangwa no kumenya kubana n’abandi neza, abasha kumva abasha kuvugira abandi, ariyubaha kandi agwa neza.
Ibintu byo kurimba ,kwiyitaho usanga ntacyo bimubwiye niyo abandi babimubwiye usanga bitamushishikaje.
Azi kuvuga , gusobanura ibintu ku buryo yemeza abandi ariko we kumwemeza biba bigoye.
Iyo umuhaye inshingano, Winnie azikora nk’uwikorera kandi ntakorera ku jisho. Ni umuntu uhora yibaza ibibazo ku buzima kandi abona ko bugoye buri gihe.
Hari ubwo aba azi ibintu ariko iyo agize kutigirira icyizere usanga hari ibyo atageraho. Mu rukundo, arikubira aba yumva hakwitabwaho ariko we uko yita ku bandi usanga ntambaraga abishyiramo.
Nubwo atagaragaza amarangamutima ye, iyo yakwemereye kugukunda ntaca ku ruhande agumana nawe.


text:
Iyo uvuze gutera akabariro, benshi babifata nkaho ariho ubuzima bw’urukundo bushamikiye ariko ntibaba bari kure y’ukuri dore ko aho akabariro kadaterwa neza usanga uburyohe bw’umubano w’abashakanye buhinduka inzozi.
Akenshi usanga bamwe bahatiriza abandi bakihagararaho ugasanga sibyo ibintu biryoshye ahubwo bikagenda noneho byabiha kurushaho. Mu nyandiko dukesha urubuga rwa 7sur7.be, Dr Logan Levkoff atanga impamvu esheshatu zatuma umuntu abihirwa cyangwa ananirwa gutera akabariro.
1. Ushobora kuba utangira gutera akabariro utari witegura.
Kugirango ubashe gutera akabariro nkuko bikwiriye bisaba ko uba witeguye haba mu mutwe, mu marangamutima, no mu mubiri kugirango ube Wabasha kuryoherwa n’igikorwa nyirizina cyo gutera akabariro. Cyane cyane ku mugore, mbere yo kugera ku munezero wimbitse wo gutera akabariro bisaba cyane ko amaraso aba yatembereye neza mu gitsina ndetse no mu mabere ibyo akaba aribyo bitera ubuhehere mu myanya ndangagitsina ubwo noneho umugore akaba yiteguye kuba yatera akabariro. Ikibazo kivuka kuri benshi ni uko benshi binjira mu gikorwa nyirizina umubiri utari watanga uruhushya rwo kwinjira mu gikorwa cyo gutera akabariro. Usibye ku no kumugabo, ku mugore we ni ingenzi cyane kubanza gutegurwa bihagije mbere yo kwinjira mu gikorwa nyirizina.
2. Urumva usa n’uwicira urubanza
Kubera impamvu zitandukanye ushobora kuba wicira urubanza bitewe n’impamvu zitandukanye. Birashoboka ko kuba uri gukora iyo mibonano mpuzabitsina ubifata nk’icyaha bitewe n’impamvu zimyemerere yawe cyangwa se umuco wawe. Ushobora kuba wumva utisanzuye kuwo muri kumwe cyangwa ufite isoni imbere ye. Ibyo nabyo ntibiha umusanzu icyo gikorwa nyirizina. Mu mutwe wawe iyo harimo izindi ntekerezo zitanye no gutera akabariro biba bigoye kuba wagatera nk’uko bikwiriye ngo biryohe.
3. Uri gutera akabariro n’umuntu udakunze
Gutera akabariro bibagarirwa cyane n’urukundo. N’ubwo Umugabo 1 kuri 3 abana n’umugore adafitiye urukundo rukaze , ibyiyumviro by’urukundo iyo bibuze hagati y’abatera akabariro, icyo gikorwa ntikigenda neza.
Umuntu ukunze niwe uba wishimiye cyane kandi ukumva ukarushaho kumwifuza. Uwo udakunda biragoye cyane kumwirekurira no guharanira kumunezereza. Niba uwo muri guterana akabariro adatuma umwifuza kurushaho biragoye kunezerezwa nicyo gikorwa. Bishoboka ko mutera akabariro uri kwitekerereza ko umuryarya cyangwa we ari indyarya imbere yamaso yawe.
4. Ubona utari mwiza kuburyo waryoshya akabariro
Kumva ko utari mwiza imbere y’uwo muri kumwe. Birashoboka ko wumva uri munini, cyangwa ufite uruhu rubi. Ibyo nabyo byangiza uburyohe buba bwagashoboka mu kuryoshya akabariro.
5. Ufite umunaniro
Nubwo gutera akabariro neza byavura umunaniro, kuba unaniwe ntago biryoshya gutera akabariro. Ibyo abubatse bahura nabyo cyane dore ko noneho umugore unaniwe akenshi kubyuka kw’icyifuzo cye cyo gutera akabariro biba baitari hafi. Kuba wumva udashaka gutera akabariro rero ni ngombwa ko witegereza ukareba niba byaba badaterwa n’umunaniro umaranye iminsi.
6. Ushobora kuba ufite indwara
Indwara zitandukanye zishobora kwangiza ubushake bwo gutera akabariro. Ushobora kuba ufite ibibazo bya horomone(hormones) cyangwa ibindi bibazo by’uburwayi bw’umubiri. Bishobora kuba biterwa n’imiti wanyoye bityo iyo bikabije kubangama ni ingenzi kugana muganga
Impamvu esheshatu zishobora gutuma ubihirwa cyangwa unanirwa gutera akabariro
Iyo uvuze gutera akabariro, benshi babifata nkaho ariho ubuzima bw’urukundo bushamikiye ariko ntibaba bari kure y’ukuri dore ko aho akabariro kadaterwa neza usanga uburyohe bw’umubano w’abashakanye buhinduka inzozi.


text:
Nyabihu: Abakuze 110 bigaga gusoma no kwandika bahawe impamyabumenyi
Mu murenge wa Jenda mu karere ka Nyabihu, abantu 110 mu batari bazi gusoma no kwandika bagannye amasomero mu tugari dutandukanye, bahawe impamyabumenyi kuri uyu wa 21/06/2012 nyuma y’aho bakurikiraniye amasomo More...
Kirehe-Abagera kuri 753 barangije amasomo yabo yo kwiga gusoma kubara no kwandika
Kuri uyu wa 21 Kamena 2012 mu karere ka Kirehe hatanzwe seritifika ku bantu bagera kuri 753 bitabiriye gahunda yo kwiga gusoma kubara no kwandika aho bavuga ko ubu More...
Nyamasheke: Abantu barenga ibihumbi bitanu bigishijwe gusoma, kwandika no kubara
Mu muhango wo gusoza itorero ry’igihugu ku rwego rw’imidugudu wabaye tariki ya 14/06/2012 abaturage barangije amasomo yo gusoma, kwandika no kubara bo mu murenge wa Karengera bahawe impamyabumenyi More...
Nyanza: Imihigo bihaye yo kwigisha abantu bakuze gusoma, kwandika no kubara yarenze igipimo
Imihigo akarere ka Nyanza gahagarariwe n’umuyobozi wako, Murenzi Abdallah kasinyanye n’umukuru w’igihugu Paul Kagame mu mwaka w’ingengo y’imali 2011-2012 kakiyemeza kwigisha abantu More...
Gisagara: Bashimishijwe no kumenya gusoma, kwandika no kubara
Abaturage bo mu karere ka Gisagara bahawe impamyabumenyi kuri uyu wagatandatu tariki ya 26 Gicurasi z’uko barangije kwiga gusoma, kwandika no kubara baratangaza ko bashimishijwe cyane no kuba barahawe More...
Ukwezi kwa gatandatu kurarangira abaturage bose bo mu ntara y’amajyaruguru bazi gusoma no kwandika
Guverineri w’intara y’amajyaruguru atangaza ko mu rwego rwo kurwanya ubujiji muri iyo ntara hafashwe ingamba ko ukwezi kwa Kamena 2012 kuzarangira abanyarwanda bo mu ntara y’amajyaruguru batari More...
Rwanda : Abanyarwanda barashishikarizwa kugira umuco wo gusoma
Hamwe mu masomero y’amashuri ibitabo babibika mu makarito N’ubwo u Rwanda rugaragaza intambwe rumaze gutera mu guteza imbere uburezi haba mukorohereza abana kwiga amashuri abanza n’ayisumbuye More...
Iburasirazuba barigisha abakuze gusoma no kwandika mu buryo budasanzwe
Abantu bakuru batazi gusoma no kwandika mu Ntara y’Iburasirazuba bagiye kwigishwa gusoma no kwandika mu buryo budasanzwe, aho ADRA ivuga ko izakoresha uburyo bwo kubigisha ibifitanye isano n’ubuzima More...
Gisagara: Hatanzwe impamyabumenyi ku bantu bize gusoma, kwandika no kubara
Mu karere ka Gisagara biyemeje ku rwanya ubujiji aho buva bukagera bashyiraho amashuli agenewe kwigisha abantu bose batazi gusoma no kwandika, bamwe muri bo rero bakaba bayarangije ndetse bakabiherwa n’impamyabumenyi. Kuri More...
Cyanika: Abasigajwe inyuma n’amateka bari kwigishwa gusoma no kwandika
Umunyamabanga nshingwabikorwa w’umurenge wa Cyanika mu karere ka Burera aratangaza ko mu rwego rwo gukomeza guteza imbere abasigajwe inyuma n’amateka bo muri uwo murenge hagiyeho gahunda yo kubigisha More...


text:
Gukora ikintu kidasanzwe mu gihe kidasanzwe!
“ Aherako abwira Dawidi ati: “ Undushije gukiranuka kuko unyituye ineza ariko njye nkakwitura inabi” 1 Samuel 24:18
Ubusanzwe gukora ikintu cyiza kidasanzwe mu gihe kidasanzwe nibyo nakwita gukiranuka nyako.
Izi nkuru ni iza Sawuli na Dawidi. Bibiliya itubwira ukuntu Sawuli yashatse kwica Dawidi inshuro nyinshi cyane, Uwiteka akajya amurokora. Muri iki gice cya 24, batubwira ukuntu noneho Dawidi yibonye ari hafi ya Sawuli, ashobora kuba yakwihorera akamwica, ariko Dawidi ntiyamwica.
“Dawidi arahaguruka agesa ku kinyita cy’umwambaro wa sawuli bucece. Hanyuma Dawidi agira umutima umuhana kuko yageshe ku mwambaro sawuli. Abwira abantu be ati:” Uwiteka andinde kugenza ntya umwami wanjye Uwiteka yimikishije amavuta, ngahangara kumuramburiraho ukuboko kwanjye kandi ariwe Uwiteka yimikishije amavuta.” 1 Samuel 24: 5-7
Icyo Dawidi yakoze iki cyari ikintu kidasanzwe mu gihe kidasanzwe. Tekereza nawe umuntu ahagurukijwe no kuguhiga ngo akwice , hanyuma wowe ukabona uburyo wamwica atarakwica ariko ntubikore! Ibaze ko no gukata ku mwambaro w’umwicanyi we nabyo byamubereye icyaha akababazwa nacyo ndetse akacyatura!
“Uwiteka azitura umuntu wese gukiranuka kwe n’umurava we, kuko uyu munsi Uwiteka yari yakunshyize mu maboko, nkanga kurambura ukuboko kwanjye ku muntu Uwiteka yari yimikishije amavuta” 1 samuel 26:23
Yozefu nawe njya mubara mu bantu bakoze ibintu byiza bidasanzwe mu gihe kidasanzwe
Hanyuma y’ibyo nyirabuja abenguka Yosefu, aramubwira ati ;” Turyamane.” Akajya abibwira Yosefu uko bukeye ntamwumvire, ngo aryamane na we cyangwa abane nawe. Maze ariyangira , abwira nyirabuja ati…. None nabasha nte gukora icyaha gikomeye gityo, ngacumura ku Mana? Itangiriro 39: 7---. Yosefu yaranze pe binamuviramo kujya mu buroko ( gereza) akabaho nk’izindi mfungwa zose aho kugirango acumure ku Mana
Imana idusure kandi idushoboze gukiranuka no mubihe bidasanzwe, bitoroshye, bishobora no kuba byadusaba ibintu bidasanzwe
Yobu nawe yakomeje ibidasanzwe mu gihe kidasanzwe. Ariko uzi kuba inyama zirimo zikuvaho zatonyotse, ugakomeza kuvuga ko Imana igira neza! Kandi umubiri uraryana cyane bene data! Abana bose bapfiriye rimwe!!, Ibyo utunze byagushizeho, abantu bakugira inama yo kwihakana Imana ukipfira, bakubwira ko ahari hari ibyaha wakoze aribyo biguteye akaga!
Umugore we aramubwira ati: “ Mbese n’ubu uracyakomeje gukiranuka kwawe? Ihakane Imana wipfire.” Yobu 2:9. Gukiranuka kwanjye ndagukomeje ntabwo nzakurekura, ntabwo umutima wanjye uzagira icyo unshinja nkiriho. Yobu 27:6
Tuvuze ibya ba Meshaki na Saduraka na Abedenego, igihe cyaturenga! Aho igihugu cyose cyubarara imbere y’igishushanyo ariko aba bene Data bagahitamo kuba batabwa mu muriro aho gukora ibizira!
Tuvuge ibya Moridekayi w;umuyuda! Aho bagenzi be bose bunamira Namani ariko we kuko yubaha Imana agahitamo ko no kumanikwa ku giti bamumanika ariko ntakore ibitemewe mu bwoko bw’Imana!
Aba nibo Bibiliya ijya yita intwari mubyo kwizera kuko hamwe n’Imana bakoze ibidasanzwe mu gihe kidasanzwe! Imana idushoboze
Imana ishimwe. Nubwo gukora ibidasanzwe mu gihe kidasanzwe bitoroshye ariko dufite Imana idushoboza iyo twagambiriye neza, tukamaramaza rwose mu mutima. Asubiza intege mu bugingo bwanjye, anyobora inzira yo gukiranuka kubw’izina rye. Zaburi 23:3
Ikiza kirimo nuko nasanze hari ingororano kubantu bamaramaje gukiranuka no mu bihe bidasanzwe. Urugero rwa Yobu,Yosefu, Dawidi n’abandi basogokuruza mu kwizera
Imana idushoboze gukora iby’ubutwari Amen
Alice


text:
Mu giterane cy’urubyiruko cyabereye mu Itorero Ryera Bethesda kuri iki cyumweru tariki 31 Nyakanga, aba bashumba bavuze ko ibyaha birimo gutuma abantu babura ijuru kandi bagapfa imburagihe, bitewe no kwibeshya ko kubatizwa bihagije ngo babona uburinzi.
Bishop Albert Rugamba yaburiye urubyiruko ashingiye ku ijambo riri mu gitabo cy’Umubwiriza ibice 11:9-10, hagira hati:"Wa musore we ishimire ubusore bwawe,...ariko umenye ko ibyo byose bizatuma Imana igushyira mu rubanza".
Umushumba Albert Rugamba asobanura ko ibinezeza umubiri bikomeje gutuma abantu benshi bataramba, kuko ngo birimo ibyica nk’inzoga n’ibiyobyabwenge bitandukanye, ubusambanyi “n’imico mibi ituma abantu bahinduka nk’ibyihebe".
Mugenzi we Dr Bishop Masengo wari umutumirwa mu gitaramo, yasubije ikibazo abantu benshi bakunze kwibwira ko “Yesu yabacunguye ku buntu, ku buryo ngo ibyo bihagije kubona ijuru ndetse no gutabarwa n’Imana mu gihe umuntu akiri ku isi”.
Ashingiye ku rwandiko rw’Abaroma muri Bibiliya Yera, ibice bitandatu; Bishop Masengo yasubiyemo amagambo agira ati "Mbese dukomeze dukore ibyaha ngo ubuntu busage? Kuba Yesu yaradukijije ni bwo tuba duhawe inshingano ikomeye yo kuguma mu gakiza; ni tuva mu bwato tuzarohama".
Umuyobozi w’urubyiruko mu Itorerero Bethesda, Olivier Rwandenzi, avuga ko iki giterane cyateguwe kuko ngo urubyiruko rutandukanye rukomeje kwigaragaza nk’urukijijwe iyo ruri mu nsengero, ariko ngo iyo bageze hanze bibatera isoni ndetse bakitwara nabi.
Iki gitaramo cyitabiriwe n’abahanzi batandukanye baririmbira Imana, barimo Gaby Kamanzi, Serge Iyamuremye, Diana Kamugisha, Olivier Roy, Favour, Colombus, Blaise, Regy Banks, Roi G, Kingdom Ministry Choir, hamwe n’itsinda Boaneges rya Bethesda.
Ibitekerezo ( 1 )
ariko abapasiteri mwaba abatekamutwe.
umuntu apfa imburagihe ubundi mufite registre yigihe nyacyo umuntu azapfira.
niba se Yezu yarapfuye, utazapfa ninde?
mwagiye mworoshya ubuzima mukigisha ibyumvikana.
bababwiye ko murusha abapadir Bibiliya.
kubera ko bazi byinshi mwebwe mutazi baricecekera.


text:
Kuwa Kabiri w’iki cyumweru,tariki ya 18 Ukwakira 2016 bivugwa ko Gitifu Kaboyi Jean Bosco wayoboraga Gahanga yegujwe, kubera uruhare yagize mu itangwa ry’ihene zahawe abasigajwe inyuma n’amateka nyuma bakaza kuzinyagwa.
Iyi nkuru kandi yaje ikurikira iy’ubwegure bwa Mukiza Alfred wayoboraga Umurenge wa Niboye.
Umuyobozi w’Akarere ka Kicukiro , Dr Nyirahabimana Jeanne, yemereye IGIHE ko aba banyamabanga bamushyikirije amabaruwa y’ubwegure bwabo, ndetse bafashe icyemezo ku mpamvu zabo bwite.
Yagize ati “ Niko bimeze ayo makuru niyo, aba banyamabanga beguye ku mpamvu zabo bwite. Iyo umuntu yeguye ku mpamvu ze bwite nta bindi bisobanuro dushyiraho, ubwo bumvise hari impamvu zituma begura kuri ako kazi bagakora ibindi cyangwa bakajya muri gahunda zabo zindi.”
Abajijwe niba ubwegure bw’aba bayobozi budafitanye isano n’imyitwarire bagize ihabanye n’indangagaciro zabo yagize ati “ Buri gihe iyo umuntu yavuye ku kazi abantu bashaka impamvu z’ibibazo bishobora kuba byarabayeho, kugira ngo basobanukirwe, ndumva ibyo biri muri urwo rwego. Icyo nubaha nuko umuntu yasezeye ku mpamvu ze bwite. Ibindi nakongeraho kwaba ari ukutubaha icyemezo cyabo. Iyo baza kubishyira mu ibaruwa bakavuga ngo ni impamvu runaka nari kubisubiramo.”
Dr Nyirahabimana yatangaje ko ubu batangiye gushaka ababasimbura. Ati “ Hari abayobozi bashyizwe mu nzibacyuho mu myanya bari barimo, ndetse irashyirwa ku isoko vuba kugira ngo bayipiganire nkuko amategeko abiteganya.”


text:
Akayiko ka moutarde de Dijon
Umunyu na poivre
Agasukari gake wafata n’intoki
Akayiko ka vinaigre
Ibiyiko 3 cyangwa 4 by’amavuta ya elayo yo mu bwoko bwa huile d’olive axtra vierge
Tungurusumu 1 isekuye cyangwa ½ y’igitunguru gikasemo duto
Imbuto z’ibihaza zikaranze kandi ibiyiko 2
Uko bikorwa :
Shyira ibikoresho byose uretse imbuto z’ibihaza mu gikoresho kiza gipfundikirwa -ucuguse cyane mu minota ibiri
Ongeramo imbuto z’ibihaza
Ibisobanuro ku bikoresho :
• Moutarde de dijon igomba kuba ifunze mu turahure kuko hari iziba zitari nziza kuri vinaigrette zifunze mu bikoresho bya plasike by’umuhondo zikomaka muri Kenya no muri Uganda
• Ushobora gukoresha amavuta y’ibihwagari cyangwa aya soya ariko ameza ni amavuta ya elayo yo mu bwoko bwa huile d’olive extra vierge cyangwa olive pure. Aha ugomba kwitegereza neza ku birango byayo kuko hari huile d’olive yo mu bwoko bwa pomace oil" cyangwa "olio di sansa" aba atari meza kuri vinaigrette
• Kuri vinaigre ushobora gukoresha uy’umweru cyangwa ndetse ukaba wakoresha vinaigre yo muri divayi y’umweru cyangwa se umutuku. Ugomba kwirinda vinaigre yo mu bwoko bwa balsamico cyangwa se mu gihe uyikoresheje ugakoresha udutunyanga duke kuko izana isukali nyinshi muri vinaigre
Byatanzwe na Madame Marie, umutoza mu guteka.
Tel : 0785296033, email : info@madamemarie.nl


text:
Umuyobozi wa Komisiyo y’Itorero ry’Igihugu, Boniface Rucagu, yashimiye Perezida Kagame impanuro adahwema guha abanyarwanda n’abaryitabira by’umwihariko.
Yaboneyeho kumenyesha ko Icyiciro cya Gatatu cy’Intagamburuzwa kigizwe n’abanyeshuri 2090, kandi ko bitwaye neza nk’Intore zigamije kwihesha agaciro no kugahesha Igihugu cyababyaye.
Innocent Ntaganzwa wiga mu mwaka wa kane mu ishami ry’ubuvuzi mu gashami k’ubuvuzi bw’indwara z’imitekerereze (Psychologie Clinique) muri Kaminuza y’u Rwanda Ishami rya Huye, yatangarije IGIHE ko mu minsi itandatu bamaze, batojwe byinshi birimo n’ uburere mboneragihugu, ariko icyamukoze ku mutima ari ibyo kwihangira imirimo.
Ati “Batugiriye inama nziza mu birebana no kwihangira imirimo hakoreshejwe uburyo butandukanye, baduhaga ingero z’umukino utugaragariza ubuzima bwacu bwa buri munsi n’uburyo wakwiha intego yo gukora ikintu runaka kandi ukakigeraho.”
Izo nyigisho ngo zanaherekejwe n’ubuhamya bwa bamwe mu bakoresheje ubwo buryo bakagira byinshi bageraho mu iterambere.
Abanyeshuri bahagarariye abandi biga mu mashuri makuru na za Kaminuza mu Rwanda, batorejwe muri Koleji y’Uburezi (UR-CE) i Remera no muri IPRC Kigali.
Iki ni icyiciro cya Gatatu cy’Intagamburuzwa nyuma y’icya kabiri cyatorejwe i Nkumba mu Karere ka Burera muri Nzeli 2015 cyari kigizwe n’intore 400, n’icya mbere cyatojwe kuva kuwa 17 kugeza kuwa 30 Kanama 2014, cyari kigizwe n’intore 238.


text:
Ubuko n’indwara bigomba kugenzurwa mu bworozi bw’amafi kugira ngo wongere umusaruro. Ibikoko bibangamira ubworozi bw’amafi biboneka cyane harimo inyoni, ibicyeri, ibikururanda, udukoko, amafi yo mugasozi n’abantu.
Kubura kw’amafi gushobora guterwa n’indwara, ubukonje bwinshi,kugabanuka kw’intungamubiri ziri mubirypo, icyirere n’ubwiza bw’amazi.
Bino bishobora gutera ifi gupfa kubera kubura k’umwuka, kwandura kwamazi bitewe no gushwanyagurika kwibyatsi bibi,kugabanuka k’umusaruro bitewe no gutwikira hejuru ku mazi ibyo bigabanye ingendo z’amafi mu mazi.
Intama mu kugenzura ubukoko n’ indwara :
- kumisha no gusukura hasi mu cyuzi mu gihe kizwi gihoraho
- kurinda amazi ajya mu cyuzi imyanda wirinda udukoko twajya mucyuzi.
- gukura ibyatsi bidakenewe mu cyuzi no mu mpande zacyo.
- gushyiraho uruzitiro rwiza mu mpande z’icyuzi
- gukoresha ibiti cyangwa izindi nzitizo kugira ngo bibuze ibyonnyi kwinjira
- kugira uburyo buhoraho bwo kugenzura abihungabanya amafi no kubikuramo hakiri kare igihe bigaragaye.
- Gushyiramo no kugumana ubwiza bw’amazi wirinda imyanda ijyamo,ibivuta nibisigazwa byo mu nganda.
- rwanya ubucucike bukabije bw’amafi mu cyuzi
- gabura ibiryo bigereranyije.
- ntu kagaburire amafi ibiryo byashwanyaguritse cyangwa bishwanyagurika ubusa.
- kuramo ifi yose yangiriste mu cyuzi kugira ngo ubuze gukwirakwiza indwara
- genzura cyangwa ukure ibyatsi bibi mu cyuzi ukoresheje amaboko cyangwa ibindi bikoresho nka agahoro gatema ubwatsi rato n’agati
- irinde ku genzura wifashishije ibikomoka mu nganda byinshi. Ifashishe uwabizobereyemo niba ugiye gukoresha ubwo buryo.


text:
“Kwihana nirwo rufunguzo rw’ubwami bw’Imana naho imbabazi zikaba arirwo rugi.
Kwihana bivuga guhindura imyumvire, ugahinduka uko wari usanzwe wumva ibintu, ukababazwa n’ibyaha wakoze, ukabyicuza by’ukuri kuko byahungabanyije umubano wawe n’Imana, ukiyemeza kugorora ubusabane wari ufitanye nayo. (Zaburi 51).
Intumwa Paul yaranditswe ati :” None ndishimye, cyakora sinshimishijwe n’uko mwagize agahinda kabateye kwihana, kuko mwagize agahinda ko mu buryo gatera kwihana kuticuzwa, nako kukazana agakiza, ariko agahinda ko mu buryo bw’isi gatera urupfu.” (2 Korinto 7,9-10)
Kwihana kandi ni uguhinduka ku ntego , hagamijwe guhindukira uva mu bibi wakoraga, ibi bigakorwa mu mutuzo ku bushake nta gahato. Kubera iyo mpamvu rero mu byo usabwa gukora muri icyo gikorwa ni ukwiyoroshya maze ukareka Imana ikagufasha.
Hari inkuru bajya bavuga k’ umwami w’Ubwongereza wabayeho cyera cyane mu gihe twita” Moyen Age” uwo Mwami ngo akaba yari agiye gupfa.
Icyo gihe yahamagaye umugaragu we yari azi ko ari umukristo w’umwizerwa, maze aramubaza ati:” Jim, ko ngiye gupfa, kandi nkaba nta cyizere na gicye mfite cyo kuba najya mu ijuru, ubu nakora iki ngo nimara gupfa, nzabashe kujya mu ijuru? Mugaragu mwiza, ndagusabye mfasha menye icyo nakora ndabigusabye.
Uriya mugaragu w’umusaza kandi wari inararibonye wari uzi neza ko shebuja ari umwibone cyane, aramusubiza ati :
”Nyagasani niba ushaka gukizwa ukajya mu ijuru, biragusaba kugenda ukajya hariya mu kiraro cy’ingurube zacu, ugapfukama imbere ya cya kimeza (table) za ngurube ziriraho, ugapfukama hasi hamwe mu isogororo (icyondo) ukatura uvuga uti :” Mwami ngirira impuhwe , kuko ndi umunyabyaha!!”
Shebuja ati:” Rwose icyo cyo sinshobora kugikora. Nonese wumva nkoze nk’ibyo abavandimwe banjye n’inshuti n’imfura z’I bwami bavuga ngo iki koko?
Nyuma y’icyumweru, uwo mwami yarongeye ahamagara umugaragu we aramubaza ati : Jim, Harya ubushize wansabye gukora iki kugirango mbashe gukizwa? Umusaza aramusubiza ati:”Nyagasani birasaba rwose kujya mu kiraro cy’ingurube, ugapfukama ugasaba Imana ngo ikugirire impuhwe!!”
Umwami abwira Jim ati :” Maze iminsi mbitekerezaho, nsanga niba ariyo nzira, aho kugundira ibyubahiro, nkwiye kujyayo!! Ubu tugende ngeyo, ariko nkizwe nzigire mu ijuru”.
Ubwo bari mu nzira bajyayo, Jim yabwiye umwami ati:” Nyagasani, ubu icya ngombwa si uko tujyayo mu kiraro, igikuru ni uko mu mutima wawe byajemo, ukaba wamaze kubyemera mu bitekerezo byawe!! Imana irakubabarira kuko izi ko wemeye kwicisha bugufi kugirango usabe imbabazi”.
Benedata, tugomba guhora twiteguye. Nubwo abantu bagira ibitekerezo bitandukanye no gukizwa. Bamwe usanga batekereza gusa ku ntebe ya Penetensiya. Nyuma yabyo nyamara ariko si bibi ubwabyo si bibi guhora ujya mu ntebe ya Penetensiya.
Umuhanga umwe mu mitekerereze (psychologue) w’ahitwa Beverly Hillo muri Carifornia, yaje kuvuga ati:
Ibintu abantu benshi bacyeneye ni uburambe mu ntebe ya Penetensiya y’idini ryabo”. Kwihana bishobora kuba imwe mu burambe bw’agatangaza mushobora kugira.
Kwihana ni itara rimurikira Umwuka wawe, rikohereza ibishashi byaryo mu bwiza bw’iteka ryose, Imana ikaza ikaba ariyo iyoboraicyo gikorwa. Iyo imitima yacu yicishije bugufi imbere y’Imana igata kure ibyaha byawe, uwo mwanya Imana iraza ikayobora ubwenge bwawe, ikakujyana ku rundi rwego rugana mu gusabana n’ijuru no kurushaho kuzuza ibisabwa umuturage w’ijuru.
Kugira ngo ubashe gutumbagira bisaba ko ubanza ukiyoroshya, ugaca bugufi. Umwana w’umuntu yatangiye kugira ibibazo iyo ubushake bwe buhabanye n’ubw’Imana.
Ibyo rero bituma yibohora ingoyi zari zimuboshyeiyo yishyize mu bwishingizi bw’Imana, iyo arambaraye hasi akavuga yicishije bigufi agira ati:” Mwami ngirira impuhwe kuko ndi umunyabyaha”. Ibyari uguhomba ibyo yakundaga kuri uwo muntu bihinduka inyungu ku Mana.
Abavuzi b’indwara zo mu mutwe (psychiatres) bemeza ko mu kwihana habamo imbaraga ihambaye ikiza, igatura imitwaro yari iremereye umutwe!! Benshi muri bo bagira bati:” Iyo wihambuye ibyari byuzuye umutwe wawe, ukabyatura bikakuvamo,uraruhuka mu mutwe”.
Ibyo kandi n’abarwayi ubwabo nabo batanze ubu buhamya nabo barabyemeza ko baruhutse mu mutwe ubwo babyaturaga!! Uko ubu buvuzi bwo mu mutwe bukora, ni ukuzana umurwayi, bakamusaba gutuza, ubundi bakamwizeza ko nashyira hanze ibyari bimwuzuyemo, aruhuka mu mutwe akagubwa neza!!
Kwiyambura akuzuye umutima, bizamura ibitekerezo bihambaye bigatuma bigatuma uriya muntu yumva ko agaruye agaciro yari yaratakaje. Nyamara kwihana kwa Bibiriya, birenze kure ibyo bitangazwa n’abaganga ndetse n’abarwayi.
Mu by’ukuri, abavuzi bo mu mutwe n’ihungabana bashobora rwose kuvumbura uburwayi bw’umurwayi wahungabanye, bakanamusaba kubivuga, agakira, ariko ibyo birangirira aho!! Ntabwo rwose bihagije gucukumbura icyateye umurwayi guhungabana “ Traumatisme”.
Bibiriya itwereka neza ko icyaha ari indwara y’umwuka kandi Kristo niwe muganga wenyine ushobora kuvura ubu burwayi. Hari ingorane, imitwaro, imyumvire n’amarangamutima yo kwishinja birenze kure ubushobozi bw’abaganga n’abavuzi b’ihungabana.
Kwihana rero akaba arirwo rufunguzo rw’ubwami bw’Imana naho imbabazi zikaba arirwo rugi!!!
Pastor Dr. BILLY GRAHAM!!


text:
Jul 21, 2016 Cyiza Theogene Ubusesenguzi 0
Itorero rya EPR rirakemanga abiyita abakristo aho rivuga ko aba babyiyita atari abakristo nyabo rikagaragaza igisa no kwiyoberanya ku bakristo bo mu Rwanda.
Ni ingingo isa nk’ikomereye abaza kuyumva aho batari bubure no kuvuga ko iri torero ryashyizemo no guca imanza ku yandi madini afite imyizerere ya gikristo ariko ubusobanuro batanga busa naho buza gusubiza ibibazo buri wese yibaza kuri iyi ngingo.
Ni mu kiganiro n’itangazamakuru cyabaye uyu munsi tariki ya 21 Nyakanga 2016,mu Kiyovu ku cyicaro cy’iri torero mu Rwanda akaba ari mucyo bita Presebuteri ya Kigali ,aho basobanuraga gahunda zitandukanye z’igiterane “Ndatuma Nde?” giteganijwe mu ntangiro z’ukwezi gutaha kwa munani kuri stade ya Kigali kuva ku itariki ya kane izarangwa no kwakira ndetse no kwereka amacumbi abitabiriye iki giterane kugeza ku itariki ya karindwi kizasorezwaho.
Muri byinshi batangarije abaraho bisa n’umwihariko w’itorero Presebyteriyene mu Rwanda bageze ku ngingo ikomeye cyane aho baje kuvuga ko bakoze ubushakashatsi cyangwa se ubugenzuzi bagasanga abitwa abakristo atari bo bakristo ba nyabo,iyi ikaba imwe mu mpamvu ikomeye yatumye bafata umwanzuro wo gutegura ibiterane bya “Ndatuma Nde?” kuva mu mwaka wa 2013 kugeza magingo aya,mu rwego rwo gufasha abanyarwanda ndetse n’abanyamahanga muri rusange kubana n’Imana neza ndetse no kubohoka mu buryo bw’iterambere ndetse n’imibereho myiza nkuko bisobanurwa na Pasiteri Emanuel Muhoozi visi Perezida wa Peresebuteri ya Kigali.
Mu gushimangira iyi ngingo neza ushinzwe itangazamakuru n’urubyiruko muri iri torero bwana Epimak Munyankindi yavuze ko mu Rwanda bivugwa ko 90% ari abakristo, gusa ariko ntibyumvikana ukuntu igihugu gituwe hafi ya cyose n’abakristo cyabayemo Jenoside yakorewe abatutsi kandi Kristo atica ahubwo ari we upfira abantu.
Ibi birumvikanisha neza ko amateka y’u Rwanda agaragaza kwiyoberanya gukomeye kw’abakristo mu Rwanda ari nabyo itorero rya EPR riheraho rivuga ko abitwa abakristo atari abakristo ba nyabo,akaba ariyo mpamvu rikomeje gutegura ibiterane bya “Ndatuma Nde?”kugirango abanyarwanda barusheho kwegera Imana no kuba abakristo ba nyabo batiyoberanya.
Itorero Presebyteriyene mu Rwanda rizwi mu gutegura ibiterane ngaruka mwaka byiswe Ndatu nde,rimaze kuba ubukombe hano mu Rwanda dore ko ribarirwa imyaka iyingayinga 110 rigeze mu rw’imisozi igihgumbi.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ubuzima bwawe bukwiye gutera abandi guhimbaza Imana
Abantu akenshi twita abo hanze cyangwa se abadakijijwe bahora bitegereza umuntu ukijijwe uko abayeho, uko yitwara mu bikomeye, imyitwarire yawe n’ibindi. Ni byiza kuzirikana ko ibikorwa byawe niba ukijijwe, amagambo yawe bisobanura uwo uri we.
Iyi niyo mpamvu Imana idusaba niba twarayimenya kwitwararika cyane kuko byo ubwabyo bifitemo ivugabutumwa. Imana ihamagarira uwakijijwe wese kuba itabaza mu isi, aho uba, ukorera, mbese dukwiye guhora twibaza ikibazo ngo mbese imyitwarire yacu hari uwo yazana kuri Kristo?
Niba iyi si itaramenya Yesu, Imana yahisemo kudukoresha ngo abataramumenya bamumenye. Imana iradusaba kuba intangarugero aho dukora, dutuye, aho tugeze hose.
Dukwiye kuba urugero tukishima nubwo haba hari ibitubabaza, tukaba isoko y’amahoro nubwo haba hari ibiyabuza abantu, tugasakaza umunezero, tukimika urukundo nubwo abantu bashishikarira kwangana, kugira ngo tubere abahamya abatazi Imana. Tukirinda ikintu cyose cyatukisha Imana kuko nitwe bavugizi ifite mu batarayimenya. Tugaharanira ko ubuzima bwacu butera benshi guhimbaza Data wo mu ijuru.
Ntabwo Imana izamanuka n’amaguru ngo yerekane urukundo rwayo, ibintu byose igamije kugeza mu isi ujye wibuka ko ari cyo yaguhamagariye, wihatire kuba urugero rwiza.
Erega n’ubundi niba uri umwana w’Imana ntiwabura kugira imico yayo kuko byanze bikunze mbere yo gukizwa hari indi wari ufite wataye. Ni kenshi wumva umuntu abona umwana, agahita akeka ababyeyi be ashingiye ku myitwarire ye, niko natwe bakwiye kutureba bagahera ko bahimbaza Data wo mu ijuru kubera kumuhagararira neza aho turi hose. ‘’Mugire ingeso nziza hagati y’abapagani, kugira ngo, nubwo babasebya nk’abakora nabi, nibabona imirimo yanyu myiza, izabatere guhimbaza Imana ku munsi wo kugendererwamo.‘’ 1 Petero 2:12
Ushingiye kuri iri jambo ritwibutsa ko imyitwarire yacu hagati y’abataramenya Imana ni ivugabutumwa rikomeye. Nubwo ari byiza kujya mu rusengero buri cyumweru, ariko haba hasigaye ikibazo kibaza ngo ‘’mbese nyuma yo ku cyumweru mpinduka nde?’’ Kuko mu rusengero wa mugani w’abakuru nta muntu utahitwara neza, abantu bose baba bafite umutima mwiza kuko nta bibateranya byinshi bihaba.
Mu rusengero iyo ukererewe si nko kuzi ngo baragukata, ntawe uzakugurira ngo aguhe menshi ukenera kwera imbuto yo kuyamusubiza. Mbese hameze nk’umushoferi imbere ya polisi. Ubonye umushoferi imbere ya polisi, wamwita umwana mwiza, uzi gukoresha neza umuhanda, ariko ikibazo wamumenya neza mbere yo kugera kuri polisi na nyuma yo kuyirengaho.
Imana ikeneye ko dutanga urugero rwiza aho tuba hose. Ikindi ntitumere nk’abari imbere ya polisi ahubwo mu byo dukora byose, tukabikoreshwa n’urukundo dukunda Imana nk’umubyeyi wacu dushaka kubahisha, twatanga urugero rubi bikatubabaza.
Turi abahamya b’ibyo Yesu yadukoreye birimo kutubohora ingoyi za satani no kudukura mu bubata bw’ibyaha, n’indi itandukanye Yesu yakoze. Ni ba tumwitirirwa ubwo ari uw’umucyo niko dukwiye kumera ku bakiri mu mwijima, ni umwami w’amahoro, tugomba kuyaha abandi bataramumenya. Turahirwa niba tubayeho gutya kandi niba twebwe ubwacu n’imyitwarire dufite aho turi itera abayibona guhimbaza Data wo mu ijuru.
Imana ibahe umugisha. Amen.